
Okresný súd Poprad 5T/30/2025 8725010891 18. 09. 2025 JUDr. Dominika Ordzovenská ECLI:SK:OSPP:2025:8725010891.1
Rozhodnutie Okresný súd Poprad, samosudkyňou JUDr. Dominikou Ordzovenskou, na verejnom zasadnutí konanom dňa 18. septembra 2025 v Poprade, v konaní o návrhu prokurátora Okresnej prokuratúry Poprad na schválenie dohody o vine a treste, takto rozhodol: Obvinená A. B. C., nar. X.XX.XXXX v Poprade, trvale bytom D. E. F. XXX, G. H. uznáva
sa za
v i n n ú, ž e
dňa 3.8.2025 v čase približne o 23.15 h ako vodička viedla osobné motorové vozidlo značky Škoda Fabia, EČV:H. po I. ulici v Poprade, pričom zadnou časťou vozidla narazila do terasy pivárne D. a následne vozidlo preparkovala na I. ulicu č. 3 v Poprade a z miesta odišla na J. ulici č. 13 v Poprade, kde bola na parkovisku vypátraná hliadkou Pohotovostnej motorizovanej jednotky Krajského riaditeľstva Policajného zboru v Prešove a následne sa podrobila dychovej skúške certifikovaným analyzátorom dychu zn. AlcoQuant 6020 plus, výr. č. A409683, pričom jej bola dňa 3.8.2025 v čase o 23.31 h nameraná hodnota 0,88 mg/l alkoholu vo vydychovanom dychu a opakovanou dychovou skúškou dňa 3.8.2025 v čase o 23.52 h jej bola nameraná hodnota 0,87 mg/l alkoholu vo vydychovanom dychu, teda vykonávala v stave vylučujúcom spôsobilosť, ktorý si privodila vplyvom návykovej látky inú činnosť, pri ktorej by mohla ohroziť život alebo zdravie ľudí alebo spôsobiť značnú škodu na majetku, čím spáchala prečin ohrozenia pod vplyvom návykovej látky podľa § 289 ods. 1 Trestného zákona. Za
to
jej
ukladá:
Podľa § 289 ods. 1 Trestného zákona s použitím § 56 ods. 2 Trestného zákona, § 36 písm. j), písm. l) Trestného zákona, § 38 ods. 2 Trestného zákona peňažný trest vo výške 600,- (šesťsto) eur. Podľa § 57 ods. 2 Trestného zákona pre prípad, že by výkon peňažného trestu mohol byť úmyselne zmarený jej ukladá náhradný trest odňatia slobody vo výmere 2 (dvoch) mesiacov. Podľa § 61 ods. 1, ods. 2 Trestného zákona jej ukladá trest zákazu činnosti viesť motorové vozidlá všetkého druhu na 14 (štrnásť) mesiacov. odôvodnenie:
Dňa 8.9.2025 podal prokurátor Okresnej prokuratúry Popradoprad na Okresný súd Poprad návrh na schválenie dohody o vine a treste na vyššie uvedenom skutkovom základe. Na verejnom zasadnutí samosudkyňa podľa § 333 ods. 3 Trestného poriadku formou otázok obvinenej A. B. C. zistila, či rozumie podanému návrhu na dohodu o vine a treste, či súhlasí, aby sa jej trestná vec prejednala touto skrátenou formou, čím sa vzdáva práva na verejný súdny proces, či rozumie, čo tvorí podstatu skutku, ktorý sa jej kladie za vinu, či bola ako obvinená poučená o svojich právach, najmä o práve na obhajobu, a či jej bola daná možnosť na slobodnú voľbu obhajcu a mohla sa s obhajcom radiť o spôsobe obhajoby, či rozumie podstate konania o návrhu na dohodu o vine a treste, či rozumie právnej kvalifikácii skutku ako trestného činu, či bola oboznámená s trestnými sadzbami, ktoré zákon ustanovuje za trestný čin kladený jej za vinu, či sa dobrovoľne priznala a uznala vinu za spáchaný skutok, ktorý sa v návrhu dohody o vine a treste kvalifikuje ako určitý trestný čin, či súhlasí s navrhovaným trestom, tento trest prijíma a v stanovených lehotách sa podriadi výkonu trestu a ochrannému opatreniu a nahradí škodu v rozsahu dohody a či si uvedomuje, že ak súd prijme návrh na dohodu o vine a treste a vynesie rozsudok, tento nadobudne právoplatnosť vyhlásením, nebude možné proti tomuto rozsudku podať odvolanie. Na všetky položené otázky odpovedala obvinená kladne. Nakoľko obvinená A. B. C. odpovedala na všetky otázky uvedené v § 333 ods. 3 Trestného poriadku „áno“, a súčasne súd považoval predloženú dohodu o vine a treste za spravodlivú a dohodnutý trest nie za zrejme neprimeraný, rozhodol tak ako je uvedené vo výrokovej časti tohto rozsudku a podľa § 334 ods. 4 Trestného poriadku schválil dohodu o vine a treste v navrhnutom znení. vykonávala v stave vylučujúcom spôsobilosť, ktorý si privodila vplyvom návykovej látky inú činnosť, pri ktorej by mohla ohroziť život alebo zdravie ľudí alebo spôsobiť značnú škodu na majetku, Poučenie: Proti tomuto rozsudku nie je prípustné odvolanie (§ 334 ods. 4 Trestného poriadku). Dovolanie, ako mimoriadny opravný prostriedok, je prípustné iba za podmienky uvedenej v § 371 ods. 1 písm. c) alebo § 371 ods. 2 druhá veta Trestného poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725010891.1 (dáta aktuálne k 13. 11. 2026). Záväzné je znenie zverejnené súdom.




